དྲུང་ཆེན་བློ་འཕེལ་བ་ལ་ཕུལ་བ།
ཨོཾ་སྭ་སྟི། གང་གི་མཁྱེན་པས་བླང་དོར་གནས་ཀུན་འབྱེད་ལ་ཐོགས་པ་མེད། །
བལ་ཟིལ་ཅན་གྱི་ཟེགས་མ་ཀུན་ཀྱང་སྐད་ཅིག་བགྲང་ནུས་པའི། །ཀུན་མཁྱེན་རལ་
།
པའི་ཁུར་ཆེན་དེས་ཀྱང་དཔེ་ཙམ་བགྱི་བར་དཀའ། ་་ །རྣམ་དཀར་སྟོབས་ཀྱིས་དབྱིག་
ལྡན་ཟིལ་གནོན་གང་དེ་རྒྱལ་གྱུར་ཅིག །གསུང་རབ་ཀུན་འགེབས་མཐའ་མེད་ལ། །
བློ་གྲོས་མཁའ་ལྡིང་རྒྱལ་མཚན་གྱི། །མཐུ་ལྟར་རབ་འཕེལ་དཔལ་ཡོན་ཅན། །བཤེས་
གཉེན་མཆོག་ལ་སྤྱི་བོས་འདུད། གང་དེའི་དྲུང་དུ་ལུས་བཏུད་དེ། །རིང་ནས་ཐལ་སྦྱར་
ཞུ་བ་ནི། །སྐུ་ཡི་དཀྱིལ་འཁོར་སྣང་བྱེད་ལ། །སྙུན་གྱི་དུ་བའི་སྐྱེ་གནས་མེད། །སྤྲིན་གྱི་
མེ་ཏོག་རྒྱུན་ལྟ་བུར། །ཡེ་ཤེས་རྟེན་ནི་རིང་དུ་གནས། །གང་དེའི་གྲགས་པའི་རྐང་དྲུག་
ཅན། །སྒྲ་འཛིན་ཡིད་མོས་ཚལ་ཞུགས་ནས། །བདེ་བའི་སྦྲང་རྩིའི་རྐྱེན་བྱིན་ནས། །
དགའ་བའི་ལུས་སྟོབས་རྒྱས་གྱུར་ལགས། །སློབ་བུའི་ཐ་ཆུང་གྱུར་བདག་ཀྱང་། །འཁོར་
བ་མེ་ཡི་འོབས་ལྷུང་བས། །སྐྱོ་ཞིང་འབྲོས་པར་རྩོམ་ན་ཡང༌། །ཉེ་དུའི་ཞགས་པས་སླུ་
བྲིད་ཅིང༌། །འོན་ཀྱང་ཐོག་མེད་ཤ་འཁོན་ཅན། །འདོད་ཡོན་བཟུང་བས་ཐར་པ་ཡི། །
སྲོག་རྩ་མ་བཅོམ་ཉིད་ཙམ་ལས། །བཤེས་གཉེན་གསུང་གི་བདུད་རྩི་དག །རྣམ་དཔྱོད་
རོ་འཛིན་གྱིས་མྱང་བའི། །བརྩོན་པ་མ་དོར་ཙམ་མཆིས་ལགས། །སླད་མའང་གང་
- 102 -

བླ་མ་རྣམས་ལ་བསྟོད་པ་དང༌། བཀའ་ཤོག་ཕྲིན་ཡིག་གི་སྐོར། ༼ཚ༽
ཕྱིར་ཐུགས་བསྐྱེད་པའི། །ལུས་ཅན་ཕན་བདེའི་གནས་གཅིག་པུ། །ཐུབ་བསྟན་རྐང་
འཐུང་ཚལ་འཕེལ་བའི། །བསིལ་ཟེར་འཕྲིན་ལས་སྟོང་ཕྲག་དག །རབ་འགྱེད་སྐུ་ཡི་
བཅུ་དྲུག་ཆ། །བསྐལ་པར་བཞུགས་སུ་གསོལ་ལགས་ཤིང་། །བདག་ཀྱང་རླུང་གི་འགྲོ་
འོང་དག །མ་ཆད་གནས་པའི་ངང་ཉིད་ནས། །སྐུ་ཡི་དཀྱིལ་འཁོར་མངོན་(༡༨ན)སུམ་
དུ། །བལྟ་བའི་ཤིས་པ་གནང་དུ་གསོལ། །ངག་ཕྲེང་གསན་པའི་རྟེན་ཙམ་དུ། ཁམས་
པའི་རྩེ་ཇ་ཉག་ལྔ་དང་། །བར་ཇ་ཉག་བཅུ་རྒྱ་འདིས་མཆན། །སྐུ་དྲུང་གུས་པས་འབུལ་
མཆིས་ལགས། །ཚེས་གྲངས་བཟང་པོ་ལ་རྩེད་ཐང་དུ་དྲུང་ཆེན་བློ་གྲོས་འཕེལ་ལ། སྐམ་
དགོན་བདེ་ཆེན་གླིང་ནས་ཞུས་པ་དགེ། །།